**ΣΥΝΤΟΜΟ ΒΙΟΓΡΑΦΙΚΟ ΣΗΜΕΙΩΜΑ**

Ο Δρ. Μυρισίδης Ιωάννης αποφοίτησε από το Τμήμα Μηχανολόγων Μηχανικών του Αριστοτελείου Πανεπιστημίου Θεσσαλονίκης (ΑΠΘ) το 2001 από όπου και έλαβε το διδακτορικό του το 2006 με θέμα “Απόδοση κοπής PVD επικαλυμμένων κοπτικών εργαλείων κατά το φραιζάρισμα σε υψηλές ταχύτητες και προώσεις και συσχετισμός της με την αντίσταση σε επαναλαμβανόμενη κρούση”. Κατά τη διάρκεια της Ακαδημαϊκής του καριέρας υπήρξε Επίκουρος Καθηγητής στο Τμήμα Μηχανολόγων Μηχανικών του Πανεπιστημίου Δυτικής Μακεδονίας (2013–2017) μέσω της «ΕΠΩΝΥΜΗ ΕΔΡΑ ΔΕΗ» με γνωστικό αντικείμενο “Κατεργασίες Μορφοποίησης Υλικών για εφαρμογές σε συστήματα παραγωγής ενέργειας”. Επίσης υπήρξε Επιστημονικός Συνεργάτης στο Τμήμα Μηχανολογίας του ΤΕΙ Δυτικής Μακεδονίας (2007–2012 και 2016–2019), Εργαστηριακός Συνεργάτης του Τμήματος Μηχανολόγων Οχημάτων του Α.Τ.Ε.Ι. Θεσσαλονίκης (2016–2019), Διδάσκων ΠΔ 407/80 του Τμήματος Μηχανολόγων Μηχανικών του ΑΠΘ (2007–2012), του Τμήματος Χημικών Μηχανικών του Πανεπιστημίου Δυτικής Μακεδονίας (2020–2024) και Ακαδημαϊκός υπότροφος στο Τμήμα Μηχανολόγων Μηχανικών του Διεθνούς Πανεπιστημίου Ελλάδος. Έχει εργαστεί ως εξωτερικός συνεργάτης στα Προγράμματα Μεταπτυχιακών Σπουδών “Τεχνολογίες Διαχείρισης και Αξιολόγησης Ενεργειακών Πόρων” του Τμήματος Μηχανολόγων Μηχανικών του Πανεπιστημίου Δυτικής Μακεδονίας (2016–2019) και “Συστήματα Αξιοποίησης Ανανεώσιμων Πηγών Ενέργειας” του Τμήματος Μηχανολόγων Μηχανικών του Διεθνούς Πανεπιστημίου Ελλάδος (2021–2024).

Έχει συμμετάσχει σε 14 ερευνητικά προγράμματα, τα οποία χρηματοδοτήθηκαν από ευρωπαϊκούς, εθνικούς ή ιδίους πόρους. Σε 9 εξ αυτών συμμετείχε ως κύριος ερευνητής. Έχει πάνω από 60 επιστημονικές δημοσιεύσεις σε διεθνή επιστημονικά περιοδικά, διεθνή και εθνικά συνέδρια με κρίση, οι οποίες έχουν συγκεντρώσει πάνω από 200 ετεροαναφορές. Ο Δρ Μυρισίδης έχει επιβλέψει σημαντικό αριθμό διπλωματικών εργασιών και έχει 26 δημοσιεύσεις σε διεθνή επιστημονικά περιοδικά και περισσότερες από 40 δημοσιεύσεις σε διεθνή και εθνικά συνέδρια με συνολικά περισσότερες από 300 ετεροαναφορές. Τα ερευνητικά του ενδιαφέροντα περιλαμβάνουν, μεταξύ άλλων, τη βελτιστοποίηση των συνθηκών κατεργασίας των κοπτικών εργαλείων, τον προγραμματισμό εργαλειομηχανών CNC, τον προσδιορισμό των μηχανικών ιδιοτήτων των υλικών των επικαλύψεων των κοπτικών εργαλείων, τη βελτιστοποίηση της διαδικασίας σχεδιασμού και κατασκευής προϊόντων, προσομοιώσεις προσδιορισμού θερμοκρασιακού πεδίου και πεδίου τάσεων με τη βοήθεια των πεπερασμένων στοιχείων (FEM) κατά τη διάρκεια της κατεργασίας κοπής.

**Ενδεικτικές Δημοσιεύσεις:**

1. G. Skordaris, K. Vogiatzis, L. Kakalis, I. Mirisidis, V. Paralidou, S. Paralidou, Increasing the life span of tools applied in cheese cutting machines via appropriate micro-blasting, Coatings 12(9) (2022) 1343.

2. M. Karanassos, K. Papavasiliou, I. Mirisidis, I. Margaritis, D. Tsitouras, D. Tsatsalis, I. Taitzoglou, I. Sarris, P. Papadopoulos, F. Sayegh, Propranolol administration has a non-statistically significant positive effect on the osseointegration procedure of stainless steel implants, Innovative Journal of Medicine and Health Science 10/4 (2020) 882–887.

3. I. Mirisidis, Cutting forces prediction and thermal distribution considering various cutting parameters and wear progression in drilling, International Journal of Structural Integrity 7/6 (2016) 712-723.

4. I. Mirisidis, S. Karagiannis†, Th. Ispoglou, J. Kechagias, Prediction of surface roughness in manufacturing processes considering cutting parameters: A hardened steel case study, Proceedings of ICEAF IV, Skiathos, Greece, (2015).

5. K.D. Bouzakis, D. Pantermalis, **I. Mirisidis,** M. Grigoriadou, E. Varitis, A. Sakellaridou, A. Bouzaki, K. Efstathiou, S. Theodoridou, A. Papacharisi, E. Diamanti, 3D-laser scanning of the Parthenon west frieze blocks and their digital assembly based on extracted characteristic geometrical details, Journal of Archaeological Science: Reports 6 (2016) 94-108.

**Ενδεικτικά Ερευνητικά Προγράμματα:**

1. “Ανάπτυξη, βελτιστοποίηση και κατασκευή καινοτόμου μηχανήματος κοπής φέτας”.

(Πρόγραμμα «Επενδυτικά Σχέδια Καινοτομίας» της Περιφέρειας Κεντρικής Μακεδονίας)

2. “Πράσινες νανο-δομημένες πολύ-λειτουργικές προστατευτικές επικαλύψεις”.

(Πρόγραμμα «Ερευνώ–Δημιουργώ–Καινοτομώ, Β΄ Κύκλος)

3. “Η επίδραση της επιλογής των ανοχών σε κατεργασίες και συναρμολογήσεις ακριβείας”.

(Πρόγραμμα Αρχιμήδης ΙΙΙ – Ενίσχυση Ερευνητικών Ομάδων)

4. “Ανακύκλωση ιπτάμενης τέφρας για την παραγωγή υαλωδών κεραμικών”.

(Πρόγραμμα Αρχιμήδης ΙΙΙ – Ενίσχυση Ερευνητικών Ομάδων)

5. “Ψηφιοποίηση, ανάπλαση και αναπαράσταση της Ζωφόρου του Παρθενώνα και Αναθημάτων”.

(Συνεργασία 2011 – Συμπράξεις παραγωγικών και ερευνητικών φορέων σε εστιασμένους ερευνητικούς & τεχνολογικούς τομείς)

6. “Προστατευτικές στοιβάδες για οδοντιατρικά εμφυτεύματα”.

(Δράση “Κουπόνια καινοτομίας για μικρομεσαίες επιχειρήσεις”)

7. “Coated Valves”.

(Πρόγραμμα Eurostars – European Commission–Research Directorate General)